paragraph_text: Zavarivanje elektronskim snopom se primjenjuje za zavarivanje pogonskih sustava reaktivnih motora putničkih zrakoplova (isključivo samo elektronskim snopom), u industriji osobnih automobila (dijelovi karoserije, zupčanici) i kamiona (klipovi, pogonski kotači), u nuklearnoj i svemirskoj tehnici i drugdje. Mogu se zavarivati komadi čelika sve do debljina od nekoliko stotina milimetara. Koristi se za zavarivanje teško taljivih metala, npr. volfram, molibden, tantal, niobij, te metala koji lako oksidiraju npr. titanij, berilij, cirkonij. Koristi se i kod spajanja aluminija, standardnih čelika i keramike. Ne koristi se dodatni materijal. To je vrlo skup postupak, pa se koristi samo pri izradi određenih proizvoda.<ref> "Zavarivanje I", izv. prof. dr. sc. Duško Pavletić, dipl. ing., Tehnički fakultet Rijeka, 2011.